Mûne fan Rolde
De Mûne fan Rolde is in grûnsiler oan de Grutte Brink yn it Drintske doarp Rolde.

Skiednis 
De mûne waard yn 1873 boud op in heuveltsje oan de brink. In bultmûne is it net, want der ûntbrekt in yn- en útrit foar de karren om mei de fracht ûnder de mûne troch de riden. In offisjele namme hat de mûne net hân en dêrom wurdt de mûne gewoan de 'mûne fan Rolde' neamd. 

Krekt foar de Twadde Wrâldkriich like der in ein te kommen oan de mûne. De doetiidske mûnder hie noch mar fjouwer bakkers en woe der mei ophâlde. De Feriening De Hollânske Mûne krewearre foar it behâld fan de mûne en nei de kriich waard der genôch jild by inoar sammele om de mûne te restaurearjen.  

De mûne is mealfeardich en wurket mei de ynset fan frijwillige mûnders regelmjittich.

Beskriuwing 
De mûne fan Rolde is in achtkante grûnsiler op in stiennen ûnderbou. It achtkant en de kape binne dutsen mei swart daklear. De roeden hawwe in lingte fan 19,10 meter (binnenroede) resp. 18,98 meter (bûtenroede) en binne útrist mei it Van Bussel-systeem.

Keppeling om utens 
 Mûnedatabase (oersjoch technyske ynformaasje oer de mûne)
 Allemolens.nl (ôfbylden)
 De Hollânske Mûne
 Mûnestifting Drinte

Rolde 
Ryksmonumint yn Aa en Hunze
Bouwurk út 1873
Nôtmole